**Doi bănuți**

*M Horlaci*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

m-am luat la ceartă cu dumnezeu

pentru doi bănuți de argint uitați într-un cufăr

undeva in marea roșie de sânge

de cai si călăreți cu zale

si pentru ce ?

să râdă cezarul sătul de orgiile romane?

in timp ce sângele martirilor purtat de valuri

strigă spre cer înăbușit de furtună

piere si ultima stea ucigând speranța din clipe

pentru doi bănuți de argint

se sinucide versul atârnat de o grindă

peste care cerul toarnă smoală aprinsă

pentru doi bănuți de argint mă cert cu dumnezeu

nu-l las

nu mă lasă

leii din arene, bucăți de carne putredă smulg din trupul meu ars

numai argintul nu arde

doar se topeste luând forma unui alt tiran însetat dupa iluzii deșarte

nero zâmbește prin ochii mei

arde sufletul romei

miroase a foc si frumos,

pe mâinele mele semne de cuie

pe-obrajii mei semne de lut, inima încă tânjește după argint si blestem

mă cert cu dumnezeu pentru ce?

pentru pruncii uciși în nazaret ?

pentru fiul ucis pe o cruce?

sau pentru omul firesc care nu a murit niciodată?

mă despart de blestemul bănuților

limpede creste izvorul de sine

dumnezeu rămâne stăpân

eu doar o ecuație ințeleasă greșit

doi bănuți